Mummunan hali na ′yan gudun hijira a Turai | Labarai | DW | 13.06.2016
Mummunan hali na 'yan gudun hijira a Turai
Shugaban hukumar kare hakkin dan Adam na Majalisar Dinkin Duniya ya bukaci da samar da mafita ga kananan yara da ke neman mafaka a kan iyakar kasar Girka da Italiya.
Shugaban hukumar kare hakkin 'yan Adam a Majalisar Dinkin Duniya Zeid Ra'ad Al Hussein, ya koka kan yadda 'yan gudun hijira ke shan azaba a kan iyakar kasashen Girka da Italiya. Shugaban ya nuna rashin jin dadinsa kan yadda ake girke yara kanana a gidajen yarin da ke killace da wayoyi. Zeid Al Hussein ya kirayi hukumomi da su nemar wa yara kananan mafita a yayin da suke neman mafaka.
Zeid Ra'ad Al Hussein, ya kuma bukaci majalisar koli ta hukumar kare 'yancin dan Adam ta MDD da ta karfafa kiraye-kirayenta kan yadda ake cin zarafin 'yan gudun hijira a wasu kasashen Turai. 'Yan gudun hijirar Iraki da Siriya na jibge a kan iyakokin kasashen Turai tun bayan da EU ta cimma yarjejniya da Turkiyya, wacce ta tanadi mayar da su inda suka fito.
Rahotanni masu dangantaka Guguwar Neman Sauyi, Kungiyar Tarayyar Turai, Eurozone, Girka, Turkiyya
Muhimman kalmomi Gudun hijira, Girka, Italiya, EU, Siriya, Turkiya, MDD
Permalink https://p.dw.com/p/1J5pd